CELEX: 32020D1110
Language: fi
Date: 2018-01-23 00:00:00
Title: Neuvoston päätös (EU) 2020/1110, annettu 23 päivänä tammikuuta 2018, Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen tekemisestä Euroopan unionin puolesta

29.7.2020   
               
               
                  FI
               
               
                  Euroopan unionin virallinen lehti
               
               
                  L 244/6
               
            
         NEUVOSTON PÄÄTÖS (EU) 2020/1110,
         annettu 23 päivänä tammikuuta 2018,
         Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen tekemisestä Euroopan unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan toisen alakohdan a alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Komissio on neuvotellut Euroopan yhteisön ja sen jäsenvaltioiden puolesta Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen, jäljempänä ’sopimus’, noudattaen neuvoston päätöstä komission valtuuttamisesta aloittamaan neuvottelut.
                  
               
                     (2)
                  
                  
                     Sopimus allekirjoitettiin 25 ja 30 päivänä huhtikuuta 2007, ja sitä on sovellettu väliaikaisesti 30 päivästä maaliskuuta 2008.
                  
               
                     (3)
                  
                  
                     Kaikki jäsenvaltiot ovat ratifioineet sopimuksen. Tarkoituksena on, että Kroatia liittyy 5 päivänä joulukuuta 2011 hyväksyttyyn liittymissopimukseen liitetyn liittymisasiakirjan 6 artiklan 2 kohdan mukaisesti.
                  
               
                     (4)
                  
                  
                     Sopimus olisi hyväksyttävä.
                  
               
                     (5)
                  
                  
                     Sopimuksen 18 artiklalla perustetussa sekakomiteassa unionin puolesta esitettävä kanta unionin toimivaltaan kuuluvien asioiden osalta olisi vahvistettava tapauskohtaisesti perussopimuksen sovellettavien määräyksien mukaisesti.
                  
               
                     (6)
                  
                  
                     Koska unioni ja sen jäsenvaltiot ovat yhdessä sopimuksen osapuoli, niiden tiivis yhteistyö on erittäin tärkeää. Jotta yhteistyö olisi tiivistä ja ulkoinen edustus sekakomiteassa yhtenäinen, sekakomiteassa unionin ja sen jäsenvaltioiden puolesta sekä unionin että jäsenvaltioiden toimivaltaan kuuluvien asioiden osalta esitettävät kannat olisi koordinoitava ennen jokaista sekakomitean kokousta, jossa tällaisia asioita käsitellään, sanotun kuitenkaan rajoittamatta perussopimusten ja etenkään Euroopan unionista tehdyn sopimuksen 16 artiklan 1 kohdan ja Euroopan unionin toiminnasta tehdyn sopimuksen 218 artiklan 9 kohdan soveltamista.
                  
               
                     (7)
                  
                  
                     Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätöksen 2007/339/EY (2) 3–6 artikla sekä neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätöksen 2010/465/EU (3) 2, 3 ja 4 artikla sisältävät säännöksiä unionin päätöksenteosta useiden sellaisten asioiden osalta, joista määrätään sopimuksessa, sellaisena kuin se on muutettuna Amerikan yhdysvaltojen sekä Euroopan yhteisön ja sen jäsenvaltioiden 25 ja 30 päivänä huhtikuuta 2007 allekirjoitetun lentoliikennesopimuksen muuttamista koskevalla pöytäkirjalla, sekä sekakomiteassa esitettävien kantojen vahvistamisesta ja jäsenvaltioiden ilmoitusvelvollisuudesta sopimuksen väliaikaisen soveltamisen aikana. Koska neuvoston päätöksentekoa koskevat säännökset, joista määrätään perussopimuksissa, ja jäsenvaltioiden ilmoitusvelvollisuutta koskevat säännökset eivät enää ole tarpeen, niiden soveltamisen olisi päätyttävä tämän päätöksen voimaantulopäivänä. Unionin tuomioistuimen 28 päivänä huhtikuuta 2015 asiassa C-28/12 (4) antaman tuomion johdosta on asianmukaista, että myös sekakomiteassa esitettävien kantojen vahvistamista koskevien säännösten soveltaminen päättyy tämän päätöksen voimaantulopäivänä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Hyväksytään Euroopan yhteisön ja sen jäsenvaltioiden sekä Amerikan yhdysvaltojen välinen lentoliikennesopimus Euroopan unionin puolesta (5).
            
            
               2.   Neuvoston puheenjohtaja nimeää yhden tai useamman henkilön, jolla on oikeus tallettaa sopimuksen 26 artiklassa määrätty hyväksymisasiakirja unionin puolesta, sekä antaa seuraavan ilmoituksen:
               
                  ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ”Euroopan yhteisöön” on siten tilanteen mukaan ymmärrettävä viittauksiksi ”Euroopan unioniin”.”
               
            
         
         
            2 artikla
            Päätöksen 2007/339/EY 3–6 artiklan sekä päätöksen 2010/465/EU 2, 3 ja 4 artiklan soveltaminen päättyy 23 päivänä tammikuuta 2018.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 23 päivänä tammikuuta 2018.
            
               
                  Neuvoston puolesta
               
               
                  Puheenjohtaja
               
               R. PORODZANOV
            
         
         
            (1)  Hyväksyntä annettu 12. joulukuuta 2017 (ei vielä julkaistu virallisessa lehdessä).
         
            (2)  Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätös 2007/339/EY, tehty 25 päivänä huhtikuuta 2007, Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen allekirjoittamisesta ja väliaikaisesta soveltamisesta (EUVL L 134, 25.5.2007, s. 1).
         
            (3)  Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätös 2010/465/EU, annettu 24 päivänä kesäkuuta 2010, Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen muuttamista koskevan pöytäkirjan allekirjoittamisesta ja väliaikaisesta soveltamisesta (EUVL L 223, 25.8.2010, s. 1).
         
            (4)  Unionin tuomioistuimen tuomio 28.4.2015, Euroopan komissio v. Euroopan unionin neuvosto, C-28/12, ECLI:EU:C:2015:282.
         
            (5)  Sopimus on julkaistu virallisessa lehdessä EUVL L 134, 25.5.2007, s. 4, yhdessä sen allekirjoittamista koskevan päätöksen kanssa. Amerikan yhdysvaltojen sekä Euroopan yhteisön ja sen jäsenvaltioiden 25 ja 30 päivänä huhtikuuta 2007 allekirjoitetun lentoliikennesopimuksen muuttamista koskeva pöytäkirja on julkaistu virallisessa lehdessä EUVL L 223, 25.8.2010, s. 3, yhdessä sen allekirjoittamista koskevan päätöksen kanssa.